ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮምሽን ሰብኣዊ መሰል ኢትዮጵያ ኣብ ክልል ቤኒሻንጉል ዘሎ ኩነታት ከምዘተሓሳሰቦ ገሊጹ 17 መስከረም 2020 ኣብ ክልል ቤንሻንጉል ዘጋጠመ ናይ ጸጥታ ጸገምን ስዒቡ ዝተፈጠረ ኩነታትን ከምዘተሓሳሰቦ ኮምሽን ሰብኣዊ መሰል ኢትዮጵያ ገሊጹ። እቲ ኮምሽን ሎሚ መዓልቲ ኣብ ዘውጸኦ መግለጺ፡ ካብ ወረዳ ቡለን ቀበሌ ኣጳርን ወረዳ ወንበራ ቀበሌ መልካን ዘተሓሳስቡ መረዳእታታት ከምዝበጽሕዎ ኣፍሊጡ። ብኣቆጻጽራ ኣውሮጳ 6 መስከረም 2020ን ካብ 7 ክሳብ 13 መስከረም 2020ን መጥቓዕቲታት ከምዝተፈጸመ ካብ መንግስቲ እቲ ክልል ከምዝረጋገጸ ሓቢሩ። ብውሑድ ክልተ ግዘ ኣብ ልዕሊ ሰላማውያን ሰባት መጥቃዕቲ ከምዝተፈጸመን ሰባት ከምዝተቐተሉን ካብ ሓደ ዘይመንግስታዊ ትካል ከምዘረጋገጸ እውን መግለጺ እቲ ኮምሽን ኣመልኪቱ። ብተወሳኺ ካብቶም ተፈናቐልቲ እቶም 300 ናብ መረበቶም ከምዝተመለሱ መንግስቲ እቲ ክልል ከምዝገለጸሉ ዝሓበረ ኮምሽን ሰብኣዊ መሰል ኢትዮጵያ፤ ፖሊስ ፌደራል፣ ሓይሊታት ፀጥታ እቲ ክልልን መከላኸሊ ሰራዊትን እቲ ከባቢ ንምርግጋዕ ይሰርሑ ከምዘለዉ ገሊጹ። ኣብ ክልል ቤኒሻንጉል ጉሙዝ እንታይ'ዩ ዝፍጸም ዘሎ?
